Nog ŉ Europese prins in ski-ongeluk beseerPrins Laurent. Foto: ANP Prins Laurent, broer van die Belgiese vors, is ernstig beseer tydens ŉ ski-ongeluk in Oostenryk, berig die koerant Trouw. Prins Laurent word in ŉ kliniek in Innsbruck behandel. Hoewel hy ernstig beseer is, was ŉ operasie nog nie nodig nie. Dit is nog nie bekend hoe die ongeluk plaasgevind het nie. Dit is slegs enkele dae na die eerste herdenking van die ski-ongeluk waarin Nederland se prins Friso tydens ŉ ski-ongeluk ŉ jaar gelede in ŉ koma verval het. Laurent is ŉ omstrede figuur wat al die leviete voorgelees is oor ŉ leefstyl wat as “onvanpas” van ŉ Belgiese koninklike beskryf word. Veral sy uitspattige leefstyl op staatskoste is al aangespreek. Laurent word ook as gereelde gas van die hotel in Switserland beskryf.